-Դա էլ տարբերակ է, սակայն կարևորն անվանումը չէ, այլ գործունեության առավել նպաստավոր դաշտ ապահովելը: Մեր լեզուն, իսկապես, լուրջ դժվարությունների շրջանում է: Պատկերացնո՞ւմ եք` բացում եմ ՀՀ ԳԱԱ-ի տպագրած գիրքը, որտեղ մոտ 600 ուղղագրական սխալ կա: Ո՛վ է տեսել, որ Վիկտոր Համբարձումյանի ազգանունը գրեն ց-ով: Ով հասնում` գիրք ու հանդես է տպագրում. վերջերս ինձ մի գիրք տվեցին` 2000 ուղղագրական սխալ կար: Մի՞թե հեռուստաընկերությունները չեն կարող մի խմբագիր կամ ոճաբան ընդունել` եթերի ընդհանուր լեզուն մաքրելու համար: Իհարկե կարող են, բայց հայերենի աղավաղումը նրանց չի մտահոգում: Մի խոսքով` չափորոշիչները կորսվել են, դրանք է պետք վերականգնել: